બોલિવૂડના ઘણા કલાકારો મુશ્કેલીના સમયમાં મહેશ ભટ્ટની સલાહ લેતા હોય છે. અાવા કલાકારોમાં ઋત્વિક રોશન પણ બાકાત નથી. ઋત્વિકે કંગના સાથે ચાલી રહેલા કેસનો ઉકેલ લાવવા માટે મહેશ ભટ્ટની મદદ માગી હતી. અા મુલાકાત ઋત્વિકના ઘરે જ ગોઠવાઈ હતી. મહેશ ભટ્ટે અા વાતને સમર્થન અાપતાં કહ્યું કે મને લાગે છે કે ઋત્વિક અા કેસ વિશે ઘણા લોકોની સલાહ લઈ રહ્યો છે. સાચું કહું તો હું તેને પર્સનલી કે પ્રોફેશનલી અોળખતો નથી અને તે ઇન્ડસ્ટ્રીનો સ્ટાર છે અને રાકેશ રોશનનો પુત્ર છે અે રીતે હું અોળખું છું. હા ઋત્વિક મને મળ્યો હતો. કંગનાના કેસને કેવી રીતે હેન્ડલ કરવો તે અંગે તેણે મારી સલાહ માગી હતી. તેણે મને એક પછી એક ઇ મેઇલ બતાવ્યા હતા.